Fil Marsyal **William Joseph Slim, Viscount Slim Pertama**, KG, GCB, GCMG, GCVO, GBE, DSO, MC, KStJ (6 Ogos 1891 – 14 Disember 1970), biasanya dikenali sebagai **Bill Slim**, adalah seorang panglima tentera British dan Gabenor Jeneral Australia Ke-13.

Slim terlibat aktif di kedua-dua Perang Dunia I dan Perang Dunia II dan telah tercedera dalam pertempuran sebanyak tiga kali. Semasa Perang Dunia Kedua beliau memimpin Tentera Darat Keempat Belas, yang sering dipanggil "forgotten army" (*tentera yang dilupakan*) dalam Kempen Burma. Selepas perang beliau menjadi pegawai British pertama yang pernah berkhidmat dalam Tentera Darat India dilantik ke jawatan Ketua Turus Am Imperial. Dari tahun 1953 hingga 1959 beliau merupakan Gabenor Jeneral Australia dan dianggap oleh ramai rakyat Australia sebagai wira perang tulen yang telah berjuang bersama-sama Anzac di Gallipoli.

Pada awal tahun 1930-an, Slim juga menulis novel, cerita-cerita pendek, dan terbitan lain dibawah nama pena **Anthony Mills**.

Zaman awal
----------

Slim dilahirkan di Bishopston, berdekatan Bristol, anak kepada John dan Charlotte (née Tucker) Slim. Kegagalan perniagaan bapanya bermaksud yang Slim tidak dapat memasuki universiti, jadi beliau bkerja sebagai guru sekolah rendah dan juga bekerja sebagai kerani di sebuah syarikat pembuat tiub logam, Stewarts & Lloyds, antara tahun 1910 dan 1914.

Mahupun tidak mempunyai kaitan dengan universiti, William menyertai Kor Latihan Pegawai Universiti Birmingham dalam tahun 1912, lantas dapat ditauliahkan sebagai leftenan muda sementara dalam Rejimen Royal Warwickshire pada 22 Ogos 1914, sebaik sahaja tercetusnya Perang Dunia Pertama; dalam kehidupannya kemudia, disebabkan asal-usulnya dan pembawaannya yang sederhana, beliau disalah anggap sebagai seorang yang berasal sebagai askar biasa. Beliau mengalami kecederaan yang teruk di Gallipoli. Sebaik sahaja pulang ke England, beliau dikurnaia pentauliah tetap sebagai leftenan muda dalam Rejimen West India. Pada bulan Oktober 1916, beliau pulang ke Rejimen Royal Warwickshire di Mesopotamia. Pada 4 Mac 1917, beliau dinaikkan pangkat ke Leftenan. Beliau tercedera buat kali kedua dalam tahun 1917. Sebelum kejadian ini, belaiau telah dinaikkan ke pangkat Kapten dan beliau dikurniakan pingat Military Cross (MC) pada 17 Februari 1918 kerana aksi-aksinya di Mesopotamia.

Slim dipindahkan ke India berikutan kecederaannya dan diberikan pangkat Mejar sementara dalam rejimen Raifel Gurkha Ke-6 (6th Gurkha Rifles]] pada 2 November 1918. Beliau dinaikkan ke pangkat kapten secara formal dan dipindahkan kepada Tentera Darat India British pada 22 Mei 1919. Slim menjadi ajutan batalionnya dalam tahun 1921.

Perang Dunia Kedua
------------------

### Kempen Burma

Potret Jeneral Slim sebagai panglima Tentera Darat Keempat Belas, pesanan khas oleh Kementerian Penerangan United Kingdom
*Lihat Kancah Asia Tenggara semasa Perang Dunia II dan Kempen Burma*
Dalam bulan Mac 1942, Slim diberikan pemerintahan Kor Burma, juga dikenali sebagai "BurCorps", yang terdiri daripada 17 Divisyen Infantri India dan 1 Divisyen Infantri Burma. Slim dinaikkan ke pangkat pemangku Leftenan Jeneral pada 8 Mei 1942. Kor beliau sedang menghadapi serangan oleh tentera Jepun dan beliau terpaksa derundur ke India kerana pasukannya tidak dapat menandingi tentera Jepun yang lebih fleksibel dan lebih mudah bergerak. Beliau dikurniakan pingat *Commander* *Order of the British Empire* (CBE) pada 28 Oktober 1942.

Slim kemudiannya mengambil alih XV Kor yang berada di bawah perintah Tentera Darat Timur (*Eastern Army*). Pemerintahannya merangkumi laluan-laluan pantai dari Burma ke India, pada sebelah timur bandar Chittagong. Beliau sering bertelingkah dengan pegawai atasannya Noel Irwin, panglima Tentera Timur, dan, hasilan daripada itu, Irwin (walaupun seorang panglima ketumbukan yang lebih besar, yakni Tentera Darat atau "Army", berbanding Kor, sebuah ketumbukan di bawah tahap Army) mengambil alih kawalan operasi secara peribadi. Irwin mengawal kemaraan awal XV Kor yang mara ke dalam Semenanjung Arakan. Operasi berkesudahan dengan bencana, dan semasa pelaksanaan operasi, Slim diberikan semula jawatan tampuk pimpinan XV Kor; akan tetapi pemulihannya ke jawatan tersebut terlambat dan beliau tidak dapat mencegah kekalahan Kornya. Jeneral-jeneral Irwin dan Slim saling menyalahkan satu sama lain tapi pada akhirnya Irwin dipindahkan daripada jawatan pemerintahannya dan Slim dinaikkan pangkat sebagai pemerintah Tentera Darat Keempat Belas yang baru ditubuhkan – dibentuk daripada IV Kor (Imphal), XV Kor (Arakan) dan XXXIII Kor (simpanan) – kemudiannya disertai oleh XXXIV Kor. Pada 14 Januari 1943, Slim dianugerahkan pingat *Distinguished Service Order* (DSO) ("Anugerah Perkhidmatan Cemerlang") buat tindakan-tindakannya di Timur Tengah dalam tahun 1941.

Slim dengan pantas melatih tentera barunya untuk mengambil mengambil inisiatif dan mengambil tindakan agresif terhadap musuh. Premis asas adalah bahawa pergerakan di luar jalan raya adalah paling utama: peralatan lebih berat telah ditukar dengan keldai atau peralatan diangkut udara dan pengangkutan motor dikekalkan pada tahap minimum dan terhad pada kenderaan yang mampu menangani beberapa kawasan pertempuran yang paling teruk di Bumi. Doktrin baru menentukan bahawa sekiranya pihak Jepun telah memotong talian komunikasi, maka mereka juga turut dikelilingi. Semua unit hendaklah membentuk "kotak" pertahanan, yang dibekalkan semula melalui udara dan dibantu dengan sokongan udara rapat dan perisai bersepadu. Kotak pertahanan tersebut telah direka sebagai tindak balas yang berkesan bagi mengatasi taktik penyusupan oleh pihak Jepun semasa pertempuran. Slim juga menyokong peningkatan rondaan serangan dan latihan malam, untuk menggalakkan tenteranya agar kehilangan rasa takut mereka terhadap hutan dan kepercayaan mereka bahawa tentera Jepun adalah pejuang hutan yang lebih baik.

Pada permulaan tahun 1944, Slim memegang pangkat hakiki kolonel dengan pangkat waktu perang setara mejar jeneral dan pangkat sementara leftenan jeneral. Pada bulan Januari 1944, apabila Serangan Arakan Kedua berhadapan dengan serangan balas tentera Jepun, sebahagian Infantri Ke-7 India dengan cepat dikepung bersama-sama dengan sebahagian Divisen Infantri Ke-5 India dan Division Ke-81 (Afrika Barat). Pertahanan Divisen Ke-7 India adalah sebahagian besarnya berdasarkan pada "Peti Tadbir" dibentuk pada mulanya daripada anggota pemandu, tukang masak, pembekal dan lain-lain. Mereka dibekalkan melalui udara, dan dengan itu menidakkan kepentingan saluran bekalan mereka terputus. Tentera Jepun berjaya menghentikan serangan ke Arakan, tetapi mereka tidak dapat kemenangan mutlak untuk mengalahkan kuasa-kuasa bersekutu atau mara melampaui formasi yang dikepung.

Pada awal tahun 1944, Slim dilantik *Companion* *Order of the Bath* (CB). Kemudian, dalam tahun 1944 pihak Jepun melancarkan serangan terhadap India yang menyasarkan Imphal, beratus batu di arah utara. Slim mengangkut dua divisyen veteran (India Ke-5 dan Ke-7) daripada pertempuran di Arakan, terus kepada pertempuran diutara, dengan menggunakan pesawat udara. Aksi-aksi pertahanan yang getir berlaku di tempat-tempat seperti Imphal, Sangshak dan Kohima, sementara Tentera Udara Diraja British (RAF) dan Angkatan Udara Tentera Darat Amerika Syarikat (*United States Army Air Forces*, USAAF) membantu memastikan angkatan Slim terus dibekalkan dengan bekalan keperluan perang. Jepun berjaya mara dan mengepung formasi-formasi Tentera Ke-14, akan tetapi mereka tidak dapat menewaskan formasi-formasi tersebut ataupun melaksanakan serbuan keluar dari hutan di sepanjang sempadan India. Kemaraan Jepun terhenti. Pihak Jepun yang memandang rendah tentera British dan India ekoran prestasi tetera-tentera ini pada tahun 1942–42, enggan mengalah mahupun musim monsun sudah bermula dan sebahagian tentera mereka ranap akibat pelaksanaan operasi dalam keadaan yang amat teruk. Pelan asal Jepun ialah untuk menawan simpanan makanan, ubatan dan minyak Bersekutu bagi menampung keperluan buat kemaraan mereka. Akan tetapi mereka gagal menawan sebarang simpanan; akibatnya unit-unit mereka mengalami bilangan terkorban dan tercedera yang tidak dapat ditampung dan mereka terpaksa berundur dalam keadaan kucar-kacir dalam bulan Julai 1944, dan meninggalkan anggota-anggota mereka yang terkorban akibat kecederaan dan penyakit, dan juga anggota yang tercedera.

Pada 8 Ogos 1944, Slim dilantik sebagai leftenan jeneral, dan, pada 28 September 1944, dia dilantik sebagai *Knight Commander* ("Komander Kesateria") *Order of the Bath* (KCB). Pada Disember 1944, semasa upacara di Imphal di hadapan regimen Scottish, Gurkha dan Punjabi, Slim dan tiga komander kor (Christison, Scoones dan Stopford) di anugerah pangkat Kesateria (*Knight*) oleh Wizurai India, Fil Marsyal Wavell dan dianugerahkan penghormatan: Slim diberikan jata sebagai KCB, sementara yang lain dengan Anugerah Empayar British KBE. Slim turut menerima kepujian dalam Perutusan.

Pada tahun 1945, Slim melancarkan serangan terhadap Burma, dengan garis bekalan regangan sehingga hampir ke titik gagal merentasi beratus-ratus batu melalui hutan tanpa jalan. Beliau menghadapi masalah yang sama yang dihadapi oleh pihak Jepun semasa serangan 1944 yang gagal pada arah bertentangan. Beliau menjadikan perbekalan tenteranya isu utama dalam pelan kempen. Sungai Chindwin direntasi oleh jambatan Bailey terpanjang di dunia pada masa itu. Selepas menyeberangi sungai Irrawaddy dia menawan bandar Meiktila, diikuti dengan bandar kedua Myanmar, Mandalay. Pelan Slim merupakan adalah satu seni operasi, dan penawanan Meiktila meninggalkan kebanyakan tentera Jepun di Burma tanpa bekalan. Pihak Berikat telah sampai ke dataran terbuka di pusat Burma, meluru keluar dan memecahkan angkatan penyerang Jepun menjadi terasing, mengekalkan inisiatif pada setiap masa, dengan disokong oleh kerjasama udara-darat termasuk pembekalan semula melalui udara dan sokongan udara dekat, yang dilakukan oleh kedua-dua RAF dan unit USAAF.

Melalui gabungan serangan ini, Pasukan 136 ("Force 136") telah membantu memulakan pemberontakan di seluruh negara daripada orang Burma menentang Jepun. Selain menentang kemaraan pihak Bersekutu di selatan, pihak Jepun telah berhadapan dengan serangan hebat di belakang garisan mereka sendiri. Pada tempoh akhir kempen, tentera Slim berlumba ke arah selatan untuk menawan Rangoon sebelum bermulanya musim tengkujuh. Ia dianggap perlu untuk menawan kembali pelabuhan laluan bekalan darat yang jauh dari India dan mustahil bagi bekalan melalui udara atau darat semasa musim tengkujuh. Rangoon akhirnya diambil semula melalui gabungan serangan darat (tentera Slim), udara (operasi payung terjun di selatan bandar) dan serangan melalui laut. Juga turut membantu dalam penawanan semula Rangoon adalah Liga Kebebasan Rakyat Anti-Fasis ("Anti-Fascist People's Freedom League") yang diketuai oleh Thakin Soe dengan Aung San (bakal Perdana Menteri Burma dan bapa kepada Aung San Suu Kyi) sebagai salah seorang komander tentera.

Ketika kempen Burma berakhir Slim dimaklumkan pada bulan Mei oleh Jeneral Oliver Leese, Panglima Tentera Darat Bersekutu Asia Tenggara ("Allied Land Forces, South East Asia", ALFSEA) bahawa beliau tidak lagi akan menguasai Tentera Darat Keempat Belas dalam serangan yang akan datang yang dirancang untuk Malaya tetapi akan mengambil alih Tentera Darat Kedua Belas yang baharu dibentuk bagi mengukuhkan kedudukan di Burma. Slim menolak pelantikan itu, dan berkata beliau lebih suka untuk bersara. Ketika berita tersebar Tentera Darat Keempat Belas menjadi kucar-kacir dan Alan Brooke, Ketua Turus Am Imperial ("Chief of the Imperial General Staff", CIGS) marah kerana tidak dirujuk oleh Leese; dan Claude Auchinleck, Panglima Tertinggi India ("C-in-C India") yang pada masa itu berada di London, memberi tekanan. Pemerintah Bersekutu Tertinggi Kancah Asia Tenggara, Laksamana Louis Mountbatten terpaksa memerintahkan Leese untuk memulihkan keadaan. Pada 1 Julai 1945, Slim telah dinaikkan pangkat kepada Jeneral dan dia telah dimaklumkan bahawa beliau adalah pengganti Leese sebagai C-in-C ALFSEA. Walau bagaimanapun, ketika dia mengambil jawatan itu, selepas mengambil cuti, perang telah berakhir.

Darjah kebesaran
----------------

|  |  |  |
| --- | --- | --- |
|  | Knight of the Order of the Garter (KG) | 24 April 1959 |
|  | Knight Grand Cross of the Order of the Bath (GCB) | 2 January 1950 |
| Knight Commander of the Order of the Bath (KCB) | 28 September 1944 |
| Companion of the Order of the Bath (CB) | 1 January 1944 |
|  | Knight Grand Cross of the Order of St Michael and St George (GCMG) | 10 December 1952 |
|  | Knight Grand Cross of the Royal Victorian Order (GCVO) | 16 February 1954 |
|  | Knight Grand Cross of the Order of the British Empire (GBE) | 1 January 1946 |
| Commander of the Order of the British Empire (CBE) | 28 October 1942 |
|  | Knight of the Order of St John (KStJ) | 2 January 1953 |
|  | Companion of the Distinguished Service Order (DSO) | 14 January 1943 |
|  | Military Cross (MC) | 7 February 1918 |
|  | Chief Commander of the Legion of Merit | (Amerika Syarikat) |

Bibliografi
-----------

* *Defeat into Victory* by Field Marshal Sir William Slim; Originally published 1956. More recent editions are NY: Buccaneer Books ISBN 1-56849-077-1, Cooper Square Press ISBN 0-8154-1022-0; London: Cassell ISBN 0-304-29114-5, Pan ISBN 0-330-39066-X.
* Other publications include *Courage and Other Broadcasts* (1957); and *Unofficial History* (1959).

Nota kaki
---------

1. ↑  "No one called him William" (Hastings 2008, p. 68).
2. 1 2  Heathcote (1999), p.259
3. ↑  "No. 30183". *The London Gazette* (invalid `|supp=` (help)). 14 July 1917. London Gazette uses unsupported parameters (help)
4. 1 2  "No. 30514". *The London Gazette* (invalid `|supp=` (help)). 7 February 1918. London Gazette uses unsupported parameters (help)
5. ↑  "No. 31993". *The London Gazette* (invalid `|supp=` (help)). 26 July 1920. London Gazette uses unsupported parameters (help)
6. ↑  "No. 31574". *The London Gazette*. 30 September 1919. London Gazette uses unsupported parameters (help)
7. ↑  "No. 35550". *The London Gazette* (invalid `|supp=` (help)). 5 May 1942. London Gazette uses unsupported parameters (help)
8. 1 2  "No. 35763". *The London Gazette* (invalid `|supp=` (help)). 28 October 1942. London Gazette uses unsupported parameters (help)
9. 1 2  "No. 35862". *The London Gazette* (invalid `|supp=` (help)). 14 January 1943. London Gazette uses unsupported parameters (help)
10. ↑  "No. 36331". *The London Gazette*. 14 January 1944. London Gazette uses unsupported parameters (help)
11. 1 2  The CB was awarded prior to 31 March 1944 when Slim is recorded with this honour in the *London Gazette*, but the record of the award appears to be unpublished.
12. ↑  "No. 36642". *The London Gazette* (invalid `|supp=` (help)). 8 August 1944. London Gazette uses unsupported parameters (help)
13. 1 2  "No. 36720". *The London Gazette* (invalid `|supp=` (help)). 28 September 1944. London Gazette uses unsupported parameters (help)
14. ↑  "No. 36753". *The London Gazette* (invalid `|supp=` (help)). 17 October 1944. London Gazette uses unsupported parameters (help)
15. 1 2  Mead (2007), p. 425
16. ↑  Alanbrook in his diary entry of 17 May wrote "...(met) with Auk about appointment of Slim to Burma Command. Leese is going quite wild and doing mad things, prepared a fair rap on the knuckles for him!"
17. ↑  "No. 37239". *The London Gazette* (invalid `|supp=` (help)). 28 August 1945. London Gazette uses unsupported parameters (help)
18. ↑
19. ↑
20. ↑
21. ↑
22. ↑
23. ↑  "Governors-General". Dicapai pada 13 March 2014.
24. ↑

Rujukan
-------

* ABC staff (17 November 2009). "The Long Journey Home". ABC. Dicapai pada 26 March 2012.CS1 maint: ref=harv (link)
* Croke, Vicki (2015). "Elephant Company: The Inspiring Story of an Unlikely Hero and the Animals Who Helped Him Save Lives in World War II". Random House. ISBN 978-0812981650.CS1 maint: ref=harv (link)
* Dower, John (1986). *War Without Mercy: Race & Power in the Pacific War*. New York: Pantheon. ISBN 0394751728.CS1 maint: ref=harv (link)
* Ford, Douglas (April 2005). "British Intelligence on Japanese Army Morale during the Pacific War: Logical Analysis or Racial Stereotyping?". *Journal of Military History*. **69** (2). London. m/s. 439–474.CS1 maint: ref=harv (link)
* Fraser, George MacDonald (1995) [1992]. *Quartered safe out here: a recollection of the war in Burma*. London: HarperCollins. ISBN 0-00-272687-4.CS1 maint: ref=harv (link)
* Heathcote, Tony (1999). *The British Field Marshals 1736–1997*. Barnsley (UK): Pen & Sword Books. ISBN 0-85052-696-5.CS1 maint: ref=harv (link)
* Hastings, Max (2008). *Retribution*. Knopf. m/s. 68.CS1 maint: ref=harv (link)
* Hill, David (1 May 2007). *The Forgotten Children*. Sydney: Random House Australia. ISBN 978-1-74166-614-4. Diarkibkan daripada yang asal pada 2016-05-27. Dicapai pada 2019-09-27.CS1 maint: ref=harv (link)
* Lewin, Ronald (1976). *Slim: The Standard Bearer: a biography of Field-Marshal Viscount Slim*. London: Leo Cooper. ISBN 0-85052-446-6.CS1 maint: ref=harv (link)
* McLynn, Frank (2011). *The Burma Campaign*. London: Vintage. ISBN 978-0-099-55178-2.CS1 maint: ref=harv (link)
* Mead, Richard (2007). *Churchill's Lions: A biographical guide to the key British generals of World War II*. Stroud (UK): Spellmount. ISBN 978-1-86227-431-0.CS1 maint: ref=harv (link)
* Murray, Williamson; Millet, Alan (2000). *A War To Be Won*. Cambridge (US): Harvard. ISBN 9780674006805.CS1 maint: ref=harv (link)
* Leech, Graeme; Box, Dan (3 May 2007). "Slim pickings". *The Australian*. News Limited. Dicapai pada 9 February 2009.CS1 maint: ref=harv (link)
* Slim, Field Marshal the Viscount William J. (1961) [1956]. *Defeat Into Victory* (ed. Shortened). New York: McKay. OCLC 396091.CS1 maint: ref=harv (link) (Stone & Stone, 1 August 1997. NOTE: The original edition contains more detailed description of operations than does the 1961 edition.)
* Weinberg, Gerhard (2005). *A World In Arms A Global History of World War II*. Cambridge: Cambridge University Press. ISBN 978-0-521-61826-7.CS1 maint: ref=harv (link)

Bacaan lanjut
-------------

* Owen, Frank. "General Bill Slim". Burma Star Association. Diarkibkan daripada yang asal pada 12 September 2008. Dicapai pada 4 September 2008.
* Calvert, Mike (1973). *Slim, War Leader*. London: Pan. ISBN 0-345-09788-2.
* Evans, Sir Geoffrey (1969). *Slim as Military Commander*. London: Batsford. ISBN 81-8158-099-0. OCLC 43432.
* Keegan, John, penyunting (1991). *Churchill's Generals*. New York: Grove Weidenfeld Press. ISBN 0-8021-1309-5.
* Latimer, John (2004). *Burma: The Forgotten War*. London: John Murray. ISBN 0-7195-6575-8.
* Lyman, Robert (2004). *Slim, Master of War: Burma and the Birth of Modern Warfare*. London: Constable and Robinson. ISBN 1-84119-811-0.
* Lyman, Robert (2011). *Bill Slim*. Oxford: Osprey. ISBN 978-1-84908-528-1.
* Smart, Nick (2005). *Biographical Dictionary of British Generals of the Second World War*. Barnesley: Pen & Sword. ISBN 1844150496.
* Miller, Russell (2013). *Uncle Bill: The Authorised Biography of Field Marshal Viscount Slim*. London: Weidenfeld & Nicolson. ISBN 978-0-297-86584-1.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***William Slim, Viscount Slim Pertama*** |

* Templat:Hansard-contribs
* NAM staff (9 April 2011). "Britain's Greatest General". National Army Museum.: "The joint winners of Britain's Greatest General, as decided by the audience at [the National Army Museum] celebrity speaker event on Saturday 9 April 2011, were William Slim and The Duke of Wellington".
* Indian Army Officers 1939−1945
* Petikan akbar mengenai William Slim, Viscount Slim Pertama di 20th Century Press Archives daripada ZBW
* William Slim, Viscount Slim Pertama di Find a Grave

| Pegawai tentera
 |
| --- |
| Didahului oleh**Daril Watson** | **Komandan Maktab Pegawai Kanan, Belgaum**Jun−September 1939 | **Maktab tutup kerana perang** |
| Didahului oleh**William Fraser** | **Panglima Divisyen Ke-10 Infantri India**1941–1942 | Diikuti oleh:**Thomas Rees** |
| Didahului oleh**Noel Beresford-Peirse** | **Panglima Kor XV India**1942–1943 | Diikuti oleh:**Philip Christison** |
| **Gelaran baharu** | **Panglima Tentera Darat Keempat Belas**1943–1945 | Diikuti oleh:**Sir Miles Dempsey** |
| **Kosong***Perang Dunia II**Gelaran dipegang dahulu oleh*Hugh Binney | **Komandan Maktab Pertahanan Imperial**1946–1948 | Diikuti oleh:**Sir John Slessor** |
| Didahului oleh**Viscount Montgomery dari Alamein** | **Ketua Turus Am Imperial**1948–1952 | Diikuti oleh:**Sir John Harding** |
| Pejabat-pejabat kerajaan
 |
| Didahului oleh**Sir William McKell** | **Gabenor Jeneral Australia**1953–1960 | Diikuti oleh:**Viscount Dunrossil** |
| Gelaran Kehormat
 |
| **Kosong***Gelaran dipegang dahulu oleh*Earl Athlone | **Konstabel dan Gabenor Istana Windsor**1964–1970 | Diikuti oleh:**Lord Elworthy** |
| Bangsawan United Kingdom |
| **Ciptaan baharu** | **Viscount Slim**1960–1970 | Diikuti oleh:**John Douglas Slim** |

| * l
* b
* s
Panglima Tertinggi Angkatan dan Ketua-Ketua Turus Am Tentera Darat British |
| --- |
| **Panglima-Panglima Tertinggi Angkatan** | 
* Duke of Albemarle
* Duke of Monmouth
* Earl of Marlborough
* Duke of Leinster
* Duke of Marlborough
* Duke of Ormonde
* Earl of Stair
* George Wade
* Duke of Cumberland
* Viscount Ligionier
* Marquess of Granby
* Lord Amherst
* Henry Conway
* Lord Amherst
* Duke of York
* Sir David Dundas
* Duke of York
* Duke of Wellington
* Viscount Hill
* Duke of Wellington
* Viscount Hardinge
* Duke of Cambridge
* Viscount Wolseley
* Earl Roberts

 |  |
| **Ketua Turus Am** | 
* Sir Neville Lyttelton

 |
| **Ketua-Ketua Turus Am Imperial** | 
* Sir William Nicholson
* Sir John French
* Sir Charles Douglas
* Sir James Murray
* Sir Archibald Murray
* Sir William Robertson
* Sir Henry Wilson
* The Earl of Cavan
* Sir George Milne
* Sir Archibald Montgomery-Massingberd
* Cyril Deverell
* John Gort
* Edmund Ironside
* John Dill
* Alan Brooke
* Bernard Montgomery
* William Slim
* John Harding
* Gerald Templer
* Francis Festing
* Richard Hull

 |
| **Ketua-Ketua Turus Am** | 
* Sir Richard Hull
* Sir James Cassels
* Sir Geoffrey Baker
* Sir Michael Carver
* Sir Peter Hunt
* Sir Roland Gibbs
* Sir Edwin Bramall
* Sir John Stanier
* Sir Nigel Bagnall
* Sir John Chapple
* Sir Peter Inge
* Sir Charles Guthrie
* Sir Roger Wheeler
* Sir Michael Walker
* Sir Mike Jackson
* Sir Richard Dannatt
* Sir David Richards
* Sir Peter Wall

 |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat
* Belanda
* Poland

 |
| Kamus biografi | 
* Australia

 |
| Lain-lain | 
* Aplikasi Berfaset Terminologi Subjek
* Arkib Negara (A.S.)
* Rangkaian Sosial dan Konteks Arkib
* SUDOC (Perancis)
	+ 1
* Trove (Australia)
	+ 1

 |